wannaphong/clean_thaiwikipedia huggingface dataset:
# ปลาขี้ตังเบ็ดลาย
ปลาขี้ตังเบ็ดลาย  หรือที่นิยมเรียกกันในวงการปลาสวยงามว่า ปลาเซอร์เจี้ยนลาย เป็นปลาทะเลที่มีความสวยงามชนิดหนึ่ง อยู่ในวงศ์ปลาขี้ตังเบ็ด (Acanthuridae)

มีสีสันและลวดลายที่สวยงามหลากหลายบนลำตัว ที่เป็นลายเส้นในแนวนอนทั้งเขียว, เหลือง, ดำ และน้ำเงิน พาดไปตามลำตัวตั้งแต่หัวจรดหาง ครีบหางแฉกปลายแหลมทั้งสองข้าง มีขนาดโตเต็มที่ประมาณ 38 เซนติเมตร

พบกระจายพันธุ์ในแนวปะการังของเขตอบอุ่นตั้งแต่ชายฝั่งของแอฟริกาตะวันออก จนถึงทะเลอันดามัน และอินโด-แปซิฟิก มีพฤติกรรมชอบที่อาศัยอยู่เพียงตัวเดียว หรือรวมกลุ่มกันเป็นกลุ่มเล็ก ๆ โดยมีตัวผู้เพียงตัวเดียว รวมกับตัวเมียหลายตัว โดยตัวผู้จะมีขนาดใหญ่กว่าตัวเมียและเจริญเติบโตเร็วกว่าตัวเมียอย่างเห็นได้ชัด เมื่อผสมพันธุ์จะกระทำในคืนที่พระจันทร์เต็มดวง ที่น้ำขึ้นอย่างเต็มที่ ด้วยการปล่อยไข่และอสุจิให้ปฏิสนธิกันในกระแสน้ำ และปล่อยไข่ให้ล่องลอยไปกับกระแสน้ำ จนกระทั่งลูกปลาฟักออกมาเป็นตัว

เป็นปลาที่นิยมเลี้ยงกันเป็นปลาสวยงามชนิดหนึ่ง เช่นเดียวกับปลาชนิดอื่น ๆ ในวงศ์เดียวกัน เช่น ปลาขี้ตังเบ็ดโซฮาล (A. sohal) หรือปลาขี้ตังเบ็ดฟ้า (Paracanthurus hepatus) แต่จัดเป็นปลาที่เลี้ยงได้ยากชนิดหนึ่ง เนื่องจากปลาที่ถูกจับจากแหล่งน้ำธรรมชาติมักไม่ค่อยยอมรับอาหารและไม่อาจปรับตัวให้เข้ากับสภาพแวดล้อมในที่เลี้ยงได้ จะมีเพียงไม่กี่ตัวเท่านั้นที่สามารถจะยอมกินอาหารได้ และในอีกหลาย ๆ ตัวเมื่อเลี้ยงไปสักระยะหนึ่ง กลับตายอย่างไร้สาเหตุนันทวัฒน์ โชติสุวรรณ, Linetus คอลัมน์ Blue Planet นิตยสาร Aquarium Biz หน้า 122-125 ฉบับที่ 19 ปีที่ 2: มกราคม 2012
# ซิก ซิกลาร์
ฮิลลารี ฮินตัน "ซิก" ซิกลาร์ (6 พฤศจิกายน ค.ศ. 1926 — 28 พฤศจิกายน ค.ศ. 2012) เป็นทั้งนักเขียน, นักขาย และนักสร้างแรงบันดาลใจชาวอเมริกัน

 ประวัติ 
ซิก ซิกลาร์ เกิดในคอฟฟี่คันทรี่ รัฐแอละแบมา ซึ่งเป็นบุตรของ จอห์น ไซลัส ซิกลาร์ และ วิโอลา ซิกลาร์ โดยเป็นบุตรคนที่สิบจากพี่น้องทั้งหมด 12 คน

ใน ค.ศ. 1931 เมื่อซิกลาร์มีอายุได้ห้าปี พ่อของเขาก็ได้มอบตำแหน่งผู้จัดการฟาร์มที่รัฐมิสซิสซิปปี และครอบครัวของเขาย้ายไปยังยาซูซิตี้ รัฐมิสซิสซิปปี ที่ซึ่งเป็นการใช้เวลาส่วนใหญ่ในช่วงวัยเด็กของเขา ใน ค.ศ. 1932 พ่อของเขาก็เสียชีวิตลงด้วยโรคหลอดเลือดสมอง และน้องสาวของเขาก็เสียชีวิตลงในช่วงสองวันต่อมา

ซิกลาร์เข้าปฏิบัติหน้าที่ให้แก่กองทัพเรือในช่วงสงครามโลกครั้งที่สอง (ประมาณ ค.ศ. 1943-1945) เขาอยู่ในกองทัพเรือ ในหลักสูตรการฝึกอบรมวิทยาลัยกองทัพเรือ V - 12 ร่วมกับมหาวิทยาลัยเซาท์แคโรไลนา

ในวันที่ 15 กันยายน ค.ศ. 1944 เขาได้พบกับคู่ชีวิตของเขาที่มีชื่อว่า จีน ที่องค์กรวายดับบลิวซีเอ ในเมืองแจ็คสัน รัฐมิสซิสซิปปี เมื่อเขามีอายุได้ 17 ปี ในขณะที่เธอมีอายุ 16 ปี โดยที่ทั้งสองได้แต่งงานกันในช่วงปลายปี ค.ศ. 1946 

ในภายหลัง ซิกลาร์ได้ทำงานเป็นพนักงานขายในหลายบริษัทอย่างต่อเนื่อง ปี ค.ศ. 1968 เขาได้กลายเป็นรองประธานและผู้อำนวยการฝึกอบรมสำหรับบริษัทออโต้โมทีฟเพอร์ฟอร์มานซ์ โดยได้ทำการย้ายไปอยู่ที่ดัลลัส รัฐเท็กซัส

ใน ค.ศ. 1970 ซิกลาร์ก็ได้เข้าสู่ธุรกิจการพูดเพื่อสร้างแรงบันดาลใจแบบเต็มเวลา โดยเน้นคุณค่าของคริสต์ศาสนิกชน กระทั่งหลังจากนั้น เขาก็ได้เรียกตัวเขาเองโดยใช้ชื่อแรกคือ ฮิลลารี แต่ในปัจจุบัน เขาได้เริ่มใช้ชื่อเล่นของเขา ซึ่งคือ ซิก แทน

ใน ค.ศ. 2010 ซิกลาร์ยังคงออกเดินทางไปในบริเวณใกล้เคียงโดยรอบสำหรับการมีส่วนร่วมการสัมนาสร้างแรงบันดาลใจ แม้จะเคยลดเที่ยวบินลงใน ค.ศ. 2007 อันเนื่องด้วยปัญหาของความจำระยะสั้นก็ตาม

 การเสียชีวิต 
ซิกลาร์ประสบความทุกข์จากโรคปอดบวม เขาเสียชีวิตเมื่ออายุได้แปดสิบหกปีที่โรงพยาบาลในเมืองดัลลัสชานเมืองพลาโน ณ วันที่ 28 พฤศจิกายน ค.ศ. 2012 

 หนังสือ
# ฆาบิเอร์ ปัสโตเร
ฆาบิเอร์ มาติอัส ปัสโตเร (; เกิดวันที่ 20 มิถุนายน ค.ศ. 1989) เป็นนักฟุตบอลชาวอาร์เจนตินา ปัจจุบันลงเล่นในตำแหน่ง กองกลางตัวรุก ให้กับเอลเช สโมสรในลาลิกา ลีกสูงสุดของประเทศสเปน และทีมชาติอาร์เจนตินา

ปัสโตเร เริ่มต้นอาชีพกับทีมเยาวชนของสโมสรตาเยเรส หลังขึ้นสู่ทีมชุดใหญ่ 1 ปี เขาย้ายไปสโมสรอูรากัน ในปีถัดมา เขาย้ายร่วมทีมปาแลร์โม โดยมีรายงานค่าตัวที่ 4.7 ล้านยูโร ในปี 2011 ปารีแซ็ง-แฌร์แม็ง ได้ซื้อเขาไปร่วมทีมโดยมีรายงานค่าตัว 39.8 ล้านยูโร เขาพาทีมชนะเลิศลีกเอิง 5 สมัย กุปเดอลาลีก 5 สมัย ทรอเฟเดช็องปียง 4 สมัย และกุปเดอฟร็องส์ 2 สมัย ก่อนจะย้ายร่วมทีม โรมา ในปี 2018 ด้วยค่าตัว 24.7 ล้านยูโร เขาได้ลงเล่น 37 นัดให้กับทีมตลอดระยะเวลาสามปี ก่อนย้ายออกสู่เอลเช ในเดือนกันยายน 2021

ในระดับทีมชาติ ปัสโตเร ประเดิมลงเล่นให้กับทีมชาติอาร์เจนตินาในปี 2010 และได้ลงเล่นให้กับทีมไปแล้วกว่า 20 ครั้ง เขาเป็นตัวแทนของอาร์เจนตินาในฟุตบอลโลก 2010 โกปาอาเมริกาสามครั้ง เขายังพาทีมเข้าชิงชนะเลิศสองปีติดต่อกันในปี 2015 และ เซนเตนาริโอ 2016

สถิติอาชีพ
สโมสร
Javier Pastore profile  soccernet.espn.go.com

สโมสรฤดูกาลลีกถ้วยทวีปรวมดิวิชั่นลงเล่นประตูลงเล่นประตูลงเล่นประตูลงเล่นประตูตาเยเรส2006–07ปริเมราเบนาซิโอนัล5000—50รวม5000—50อูรากัน2007–08ปริเมราดิบิซิออนเดอาร์เฆนตินา1000—102008–0930800—308รวม31800—318ปาแลร์โม2009–10เซเรียอา34330—3732010–11351141614513รวม691471618216ปารีแซ็ง-แฌร์แม็ง2011–12ลีกเอิง3313317243162012–13344421034892013–1429161614132014–15345711005162015–1616241602632016–1715063202332017–182549130375รวม18629391044626945โรมา2018–19เซเรียอา14321101742019–2011000401502020–2150000050รวม3032150374เอลเช2021–22ลาลิกา13020—1502022–231000—10รวม14020—160รวมทั้งหมด33554501255744073

ทีมชาติ

ทีมชาติปีลงเล่นประตูอาร์เจนตินา2010402011702012002013002014502015112201600201720รวม292

ประตูในนามทีมชาติ
ประตูและผลการนับรวมหลังจากทำประตุได้ของอาร์เจนตินาจะมาก่อนทางด้านซ้าย

ประตูที่วันที่สนามคู่แข่งประตูผลรายการ 1.  31 มีนาคม 2015  สนามกีฬาเมตไลฟ์, รัตเธอร์ฟอร์ดตะวันออก, สหรัฐ    2–1  2–1  กระชับมิตร 2.  30 มิถุนายน 2015  เอสตาดิโอมูนิซิปัลเดกอนเกปซิโอน, กอนเกปซิโอน, ชิลี    2–0  6–1  โกปาอาเมริกา 2015

เกียรติประวัติ
สโมสร
ปารีแซ็ง-แฌร์แม็ง
 ลีกเอิง: 2012–13, 2013–14, 2014–15, 2015–16, 2017–18
 กุปเดอฟร็องส์: 2016–17, 2017–18
 กุปเดอลาลีก: 2013–14, 2014–15, 2015–16, 2016–17, 2017–18
 ทรอเฟเดช็องปียง: 2013, 2014, 2016, 2017

ส่วนบุคคล
ผู้เล่นดาวรุ่งยอดเยี่ยมแห่งปีของเซเรียอา: 2010
เตแอมเออโอ ลีกเอิง ทีมยอดเยี่ยมแห่งปี: 2014–15
เตแอมเออโอ ลีกเอิง ผู้เล่นยอดเยี่ยมประจำเดือน: กันยายน 2011, พฤศจิกายน 2014, มีนาคม 2015, เมษายน 2015
# จักรพรรดิถังเซฺวียนจง
จักรพรรดิถังเซฺวียนจง (唐宣宗, ค.ศ. 810-859) เป็นจักรพรรดิในยุคหลังของราชวงศ์ถัง ประสูติในพระนาม หลี่ ยี่ (李怡) ต่อมาเปลี่ยนพระนามเป็น หลี่ เฉิน (李沈) และเป็นที่รู้จักก่อนขึ้นครองราชย์ในพระนาม กวฺัง หวัง พระองค์ถือเป็นจักรพรรดิผู้ปรีชาสามารถองค์สุดท้ายของราชวงศ์ถัง จักรพรรดิผู้สืบทอดราชบัลลังก์ต่อจากจักรพรรดิเซฺวียนจงอาจจะยังเยาว์เกินไปหรือถูกครอบงำโดยขันทีหรือขุนศึก จักรพรรดิเซฺวียนจงเป็นพระราชโอรสองค์ที่ 13 ของจักรพรรดิเซี่ยนจง และเป็นพระปิตุลา (อา) ของจักรพรรดิ 3 พระองค์ก่อนหน้าคือจักรพรรดิจิงจง จักรพรรดิเหวินจง และจักรพรรดิอู่จง
# นากาโอกะ ชินตาโร
นากาโอกะ ชินตาโร (, 6 พฤษภาคม ค.ศ. 1838 - 10 ธันวาคม ค.ศ. 1867) เป็นซามูไรชาวแคว้นโทซะในยุคบากูมัตสึของญี่ปุ่น เขาเป็นผู้ใกล้ชิดของซากาโมโตะ เรียวมะ ซึ่งได้ร่วมกันเคลื่อนไหวทางการเมืองเพื่อล้มล้างรัฐบาลโชกุนโทกูงาวะNational Diet Library (NDL), Portraits of Modern Japanese Historical Figures,  Nakaoka, Shintaro

 ภูมิหลัง 
นากาโอกะ ชินตาโร เกิดที่หมู่บ้านคิตากาวะ แคว้นโทซะ (ปัจจุบันอยู่ในเขตจังหวัดโคจิ) โดยเป็นบุตรชายของผู้ใหญ่บ้านคิตากาวะเมื่อ ค.ศ. 1838  ในปี ค.ศ. 1861 เขาได้เข้าศึกษาวิชาการต่าง ๆ และวิชาดาบในสำนักศึกษาที่ทาเกจิ ฮัมเปตะ จัดตั้งขึ้น และได้เป็นสมาชิกผู้ก่อตั้งกลุ่ม "โทซะกินโนโต" (กลุ่มผู้ภักดีแห่งโทซะ) ซึ่งเป็นองค์การทางการเมืองติดอาวุธที่ทาเกจิจัดตั้งขึ้นเพื่อส่งเสริมแนวคิด "ซนโนโจอิ" (เทิดทูนจักรพรรดิ ขับคนป่าเถื่อน) 

 บทบาททางการเมือง 
หลังการรัฐประหารในเกียวโตเมื่อวันที่ 30 กันยายน ค.ศ. 1863 อันนำมาซึ่งความกดดันต่อเหล่าผู้ยึดถือแนวคิด "ซนโนโจอิ" นากาโอกะพร้อมด้วยกลุ่มขุนนาง (คูเงะ) ที่มีอุดมการณ์เดียวกัน ซึ่งรวมถึงซันโจ ซาเนโตมิ ได้ลี้ภัยไปยังแคว้นโชชู ในปี ค.ศ. 1864 เขาได้เข้าร่วมการลอบสังหารชิมาซุ ฮิซามิตสึ ผู้มีอำนาจคนสำคัญของแคว้นซัตสึมะ แต่ล้มเหลว และได้ร่วมสู้กับกองกำลังแคว้นโชชูในเหตุการณ์กบฏฮามากูริและยุทธการที่ชิโมโนเซกิ ต่อมาในปีเดียวกันนั้น นากาโอกะได้เข้าร่วมกลุ่มไคเอ็นไตซึ่งก่อตั้งโดยซากาโมโตะ เรียวมะ และได้ร่วมมือกับเรียวมะในการประสานงานแคว้นซัตสึมะกับแคว้นโชชูในการก่อตั้งพันธมิตรซัตโจ และขอรับการสนับสนุนแผนการดังกล่าวจากซันโจ ซาเนโตมิ

ในช่วงเดือนมีนาคม ค.ศ. 1867 นากาโอกะและเรียวมะได้เดินทางกลับไปยังแคว้นโทซะเพื่อเจรจาให้ทางแคว้นโทซะยอมเข้าร่วมเป็นพันธมิตรลับกับแคว้นซัตสึมะ จากนั้นในเดือนมิถุนายนปีเดียวกัน นากาโอกะก็ได้เริ่มขยายการเจรจาให้เกิดการจัดตั้งพันธมิตรระหว่างแคว้นโชชูกับแคว้นฮิโรชิมะ แต่เรื่องดังกล่าวได้กลายเป็นเรื่องที่น่าสงสัยไป เพราะในเวลานั้นโชกุนโทกูงาวะ โยชิโนบุ ได้ตัดสินใจถวายอำนาจการปกครองคืนแก่จักรพรรดิแล้ว  ด้วยความตระหนักว่าสงครามกลางเมืองมีโอกาสที่จะเกิดขึ้นในเวลาอันใกล้ นากาโอกะจึงกลับมายังแคว้นโทซะในเดือนกรกฎาคม และจัดตั้งหน่วยรบติดอาวุธ "ริกูเอ็นไต" ขึ้น   โดยใช้รูปแบบเดียวกับกองทหารอาสา "คิเฮไต" ของแคว้นโชชู

 มรณกรรม 
thumb|160px|นากาโอกะ ชินตาโร ถ่ายเมื่อวันที่ 24 พฤศจิกายน ค.ศ. 1866
ในวันที่ 10 ธันวาคม ค.ศ. 1867 นากาโอกะได้เดินทางไปยังที่ร้านโอมิยะในเมืองเกียวโตเพื่อพบกับซากาโมโตะ เรียวมะ ขณะที่ทั้งสองกำลังสนทนากันในห้องพักชั้น 2 ของร้าน ได้มีคนร้ายไม่ทราบฝ่ายเข้าจู่โจมและทำการลอบสังหาร (เหตุการณ์นี้เป็นที่รู้จักในชื่อ "คดีร้านโอมิยะ")  เรียวมะเสียชีวิตในที่เกิดเหตุทันที ส่วนนากาโอกะบาดเจ็บสาหัสและเสียชีวิตในอีก 2 วันให้หลัง โดยที่เขาไม่ได้สติพอที่จะบอกชื่อคนที่เข้ามาทำร้ายพวกตนได้เลย สุสานของเขาตั้งอยู่ที่ศาลเจ้าเรียวเซ็งโงโกกุ ในเมืองเกียวโต

อนึ่ง จักรพรรดิเมจิได้พระราชทานบำเหน็จความชอบย้อนหลังแก่นากาโอกะ โดยการแต่งตั้งให้เขาเป็นเจ้าขุนนางชั้นที่ 4 ในปี ค.ศ. 1891

 หมายเหตุ
# นัมคุน
นัมคุน (1471-1527) มีชื่อจริงว่า จียอง เป็นขุนนาง,กวีและนักคิดสมัย ราชวงศ์โชซอน เกิดเมื่อปี ค.ศ. 1471

 การทำงาน 
นัมคุนเริ่มเข้ารับราชการในสมัย พระเจ้าซองจง และเริ่มมีบทบาทในคราวโค่นราชบัลลังก์ พระเจ้ายอนซัน โดยเป็นขุนนางในสายของ พัก วอนจง เช่นเดียวกับ ซินจอง และได้ขึ้นเป็นรองมหาเสนาบดีเมื่อปี ค.ศ. 1520 และได้เป็นมหาเสนาบดีต่อจากอดีตมหาเสนาคิมอาของ คิมอันโล ผู้นำฝ่าย ยุนใหญ่ เมื่อปี ค.ศ. 1523

 บั้นปลายชีวิต 
นัมคุนถึงแก่อสัญกรรมเมื่อปี ค.ศ. 1527 ขณะอายุได้เพียง 56 ปีก่อนสิ้นใจนัมคุนได้นำบทความและบทกวีของตนเองมาเผาทิ้งพร้อมสั่งเสียเมียและลูกว่าถ้าเจอบทความและบทกวีของตนเองให้เผาทิ้งทันทีและกำชับว่าห้ามเอาผ้าไหมห่อร่าง,ห้ามสร้างสุสาน,ห้ามทำป้ายหลุมศพพอสั่งเสียก็สิ้นใจในทันที
# Cancer
Cancer อาจหมายถึง
 มะเร็ง
 ปูแคนเซอร์
 ราศีกรกฎ
 กลุ่มดาวปู
 แคนเซอร์ (วารสาร)
 แคนเซอร์ (การ์ตูน)
# รีแคปต์ชา
หมวดหมู่:การซื้อกิจการของกูเกิล
หมวดหมู่:โปรแกรมต่อต้านสแปม
หมวดหมู่:เทคโนโลยีเว็บ
# ริค แซนโทรัม
ริชาร์ด จอห์น "ริค" แซนโทรัม  เกิดวันที่ 10 พฤษภาคม ค.ศ. 1958 เป็นนักการเมืองพรรครีพับลิกันชาวอเมริกัน ซึ่งปัจจุบันกำลังอยู่ในช่วงหาเสียงสมัครเป็นผู้แทนจากพรรครีพับลิกัน ค.ศ. 2012 เขาเคยทำหน้าที่เป็นสมาชิกวุฒิสภาสหรัฐในรัฐเพนซิลเวเนีย ตั้งแต่ ค.ศ. 1995 ถึง ค.ศ. 2007 และเป็นผู้แทนสหรัฐในเขตชานเมืองพิตส์เบิร์ก ของเขตรัฐสภาเพนซิลเวเนียที่ 18 ตั้งแต่ ค.ศ. 1991 ถึง ค.ศ. 1995 เขาได้รับการจัดอยู่ในอันดับสามของพรรครีพับลิกันในวุฒิสภา ตั้งแต่ ค.ศ. 2001 ถึง ค.ศ. 2007 เมื่อเขาได้เป็นประธานในการประชุมวุฒิสภาพรรครีพับลิกัน

เขาเป็นที่รู้จักกันดีในบทบาทด้านสังคมอนุรักษนิยม"Social Conservatives Rally to Santorum". Nationalreview.com. Decemer 20, 2011. Retrieved January 4, 2012. และแซนโทรัมยังได้ถือว่าเป็นอนุรักษนิยมทางเศรษฐกิจการคลัง"Rick Santorum on the Issues". Ontheissues.org. Retrieved June 18, 2010. และมีบทบาทในการปฏิรูปสวัสดิการบัญญัติกฎหมายใน ค.ศ. 1996 "Candidate profile: Rick Santorum refuses to compromise on principles". Caucuses.desmoinesregister.com. Retrieved January 4, 2012. เมื่อเร็วๆนี้ เขาได้แสดงมุมมองด้านสงครามซึ่งอยู่ในนโยบายการต่างประเทศของสหรัฐฯที่เกี่ยวพันต่ออิหร่านMurray, Sara. "Romney, Santorum Warn Voters on Iran". Blogs.wsj.com. Retrieved January 4, 2012.

ในช่วงแปดสัปดาห์ก่อนถึงเดือนมกราคม ค.ศ. 2012 จากการหยั่งเสียงในรัฐไอโอวา เขาได้รับคะแนนเสียงเป็นอันดับที่สอง โดยเป็นรองจากผู้สมัครอันดับหนึ่งอย่าง มิตต์ รอมนีย์ เพียงแปดคะแนนเท่านั้นรอบโลกรอบสัปดาห์. สุดา มั่งมีดี. เนชั่นสุดสัปดาห์. ปีที่ 20 ฉบับที่ 1024. วันที่ 13 มกราคม พ.ศ. 2554. ISSN 15135705. หน้า 81

 งานเขียน
# ปลาพาราไดซ์แดง
ปลาพาราไดซ์แดง  เป็นปลาพาราไดซ์ชนิดหนึ่ง อยู่ในวงศ์ Macropodusinae

มีลักษณะรูปร่างคล้ายปลาพาราไดซ์ (M. opercularis) โดยมีเงี่ยงครีบหลังทั้งหมด 12-16 ก้าน ก้านครีบอ่อนที่หางมีทั้งหมด 6-8 ก้าน เงี่ยงครีบก้นทั้งหมด 17 ก้าน ก้านครีบอ่อนที่ก้น 13-17 ก้าน ครีบหางมีทั้งแบบแยกออกเป็นสองแฉก และแยกออกเป็นหลายแฉก พื้นผิวลำตัวเป็นสีแดง มีเส้นข้างลำตัวสีน้ำเงิน และส่วนหัวมีจุดแต้มมากกว่า

มีความยาวเต็มที่ประมาณ 6.5 เซนติเมตร กระจายพันธุ์อยู่บริเวณตอนกลางของประเทศเวียดนาม

นิยมเลี้ยงเป็นปลาสวยงามสุริศา ซอมาลี, ปลาสวรรค์ บนแดนดิน คอลัมน์ Aqua survey หน้า 56-71 นิตยสาร Aquarium Biz ฉบับที่ 18 ปีที่ 2: ธันวาคม 2011
# รัฐประหารพระเจ้าชุงจง
รัฐประหารพระเจ้าชุงจง  เป็นเหตุการณ์ที่ได้ถูกบันทึกไว้ในพระราชพงศาวดารราชวงศ์โชซ็อน ว่าเกิดขึ้นเมื่อวันที่ 18 กันยายน ค.ศ. 1506 เป็นเหตุการณ์รัฐประหารที่สำคัญที่สุดในราชวงศ์โชซอน

 สาเหตุ 
ในขณะนั้นเป็นช่วงรัชกาล เจ้าชายย็อนซัน พระราชาลำดับที่ 10 บ้านเมืองเสื่อมทรามพระราชาไม่ใส่ใจกิจการบ้านเมืองหลงสุรานารีลงโทษขุนนางดี ๆ ทั้ง ๆ ที่ไม่มีความผิดและลวนลามพระปิตุจฉาของพระองค์เองจนต้องฆ่าตัวตายเหล่าขุนนางทั้งหลายนำโดย พัก วอนจง น้องชายของพระชายาพักจึงได้ก่อการครั้งนี้ขึ้น

 วันก่อการ 
ขุนนางที่นำโดย พัก วอนจง ได้ลงความเห็นว่าจะก่อการในวันที่ 18 กันยายน พอถึงวันที่กำหนดขุนนางกลุ่มหนึ่งนำโดย ช็อง ยุนคยอม และ ฮงคยองจู (ใต้เท้านัมยาง) ได้นำกำลังบุกเข้า พระราชวังคยองบก ปลด เจ้าชายย็อนซัน และกำลังอีกส่วนหนึ่งได้บุกไปสังหาร คิม จา-ว็อน เจ้ากรมมหาดเล็กพร้อมขุนนางคนโปรดของเจ้าชายย็อนซันอีกหลายคน

 บทสรุป 
อีกด้านพัก วอนจงพร้อมขุนนางคนสนิทได้ไปเข้าเฝ้า พระพันปีจาซุน พระมเหสีองค์ที่ 3 ของ พระเจ้าซ็องจง เพื่อขอคำยืนยันว่าจะให้ องค์ชายจินซอง พระราชโอรสของพระนางพระชนม์ 17 พรรษาได้ขึ้นเป็นพระราชาองค์ต่อไปซึ่งพระนางก็เห็นด้วยทำให้องค์ชายจินซองได้ขึ้นครองราชย์เป็น พระเจ้าชุงจง ในเวลาต่อมา

 แหล่งข้อมูลอื่น 
 조선왕조실록(朝鮮王朝實錄)
# นาราซากิ เรียว
นาราซากิ เรียว (23 กรกฎาคม พ.ศ. 2384 – 15 มกราคม พ.ศ. 2449) หรือชื่อสกุลหลังสมรสครั้งที่สองว่า นิชิมูระ สึรุ  เป็นที่รู้จักในนาม โอเรียว  เป็นอดีตภริยาของซากาโมโตะ เรียวมะ  ซามูไรและนักการเมืองคนสำคัญช่วงปฏิรูปเมจิ 

 ประวัติ 
right|thumb|ร้านเทราดายะในเกียวโตซึ่งซากาโมโตะ เรียวมะมักจะมาพักเป็นประจำ
นาราซากิ เรียว เกิดในเกียวโต เป็นธิดาของแพทย์ที่ชื่อนาราซากิ โชซากุ  กับมารดาชื่อซาดะ  หรือ นัตสึ  มีพี่น้องเป็นชายและหญิงอย่างละสองคน

โอเรียวเริ่มทำงานในร้านเทราดายะ  ซึ่งเป็นโรงเตี๊ยมที่อยู่ในเกียวโต ที่ซากาโมโตะ เรียวมะมักจะมาพักเป็นประจำหากมีธุระเรื่องการเมืองที่เกียวโต ทำให้เขาสนิทกับเจ้าของร้าน เพราะเจ้าของร้านเองก็มีอุดมการณ์ทางการเมืองเช่นเดียวกับเรียวมะ อยู่มาวันหนึ่งโอเรียวได้ล่วงรู้เรื่องการมาถึงของมือสังหารขณะที่เธอกำลังอาบน้ำ เมื่อเธอทราบความเช่นนั้นจึงได้วิ่งมาแจ้งข่าวแก่เรียวมะและพันธมิตรที่ร้านเทราดายะ ทั้ง ๆ ที่นางยังเปลือยกาย ทำให้เรียวมะเกิดความประทับใจต่อกันจนนำไปสู่การแต่งงานในที่สุด เธอและเรียวมะได้ท่องเที่ยวบ่อน้ำพุร้อนเพื่อฟื้นฟูอาการบาดเจ็บของสามีรอบ ๆ คาโงชิมะสองต่อสอง ถือเป็นการฮันนีมูนครั้งแรกของญี่ปุ่น小松清廉が先であるという異論もある（「日本初の新婚旅行は小松帯刀？通説“龍馬”に異論登場」2008年10月16日付読売新聞）

เรียวมะเขาได้พาเรียวไปอาศัยที่บ้านของเขาที่แคว้นโทซะก่อนจะเดินทางต่อไปยังเกียวโตเพื่อพูดคุยกับนากาโอกะ ชินตาโร  เรื่องการเมืองโดยเขาได้ไปพักที่ร้านโอมิยะ ซึ่งทั้งเรียวมะและชินตาโรก็ถูกลอบสังหารที่นั่น

หลังจากเรียวมะเสียชีวิต เธอได้สมรสใหม่กับพ่อค้าที่ชื่อนิชิมูระ มัตสึเบ  และรับบุตรของน้องสาวมาเลี้ยงเป็นบุตรบุญธรรม ซึ่งต่อมาได้เสียชีวิตในช่วงวัยรุ่น松兵衛の除籍簿写に「楢崎て以（貞）ノ孫入籍　養嗣子松之助　明治七年八月十五日生」とある。鈴木かほる『史料が語る　坂本龍馬の妻お龍』p128-131 ส่วนเธอในปัจฉิมวัยก็ป่วยด้วยพิษสุราเรื้อรัง阿井景子『龍馬と八人の女性』p196-197、p200 เพราะยังรำพึงรำพันถึงสามีคนแรกเป็นนิจ ก่อนจะเสียชีวิตเมื่อวันที่ 15 มกราคม พ.ศ. 2449 เมื่ออายุได้ 64 ปี
# เสือภูเขา
เสือภูเขา อาจหมายถึง

 เสือภูเขา (mountain cat), สัตว์เลี้ยงลูกด้วยน้ำนมในวงศ์เสือและแมว (Felidae) มีถิ่นกำเนิดในทวีปอเมริกา
 เสือภูเขา (mountain bike), จักรยานวิบากประเภทหนึ่ง
 เสือภูเขา, ภาพยนตร์ไทยเมื่อ พ.ศ. 2548
 เสือที่อยู่บนภูเขา, ที่มีถิ่นกำเนิดบนภูเขา หรือที่มีถิ่นพำนักบนภูเขา เป็นต้น
# นิยม วิวรรธนดิฐกุล
นายแพทย์ นิยม วิวรรธนดิฐกุล (เกิด 2 พฤษภาคม พ.ศ. 2499) อดีตรองหัวหน้าพรรคเศรษฐกิจใหม่ประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคเศรษฐกิจใหม่ อดีตสมาชิกสภาผู้แทนราษฎรแบบบัญชีรายชื่อ และสมาชิกสภาผู้แทนราษฎรจังหวัดแพร่ เขต 2

 ประวัติ 
นิยม วิวรรธนดิฐกุล เกิดเมื่อวันที่ 2 พฤษภาคม พ.ศ. 2499 เป็นบุตรของนายจันทร์ และนางสุคำ วิวรรธนดิฐกุล มีพี่ 1 คน สำเร็จการศึกษาระดับมัธยมศึกษาตอนต้นโรงเรียนพิริยาลัยจังหวัดแพร่และต้นปลายจากโรงเรียนเตรียมอุดมศึกษา  วิทยาศาสตรบัณฑิต และแพทยศาสตรบัณฑิตมหาวิทยาลัยเชียงใหม่, ประกาศนียบัตรชั้นสูง สาขาวิทยาศาสตร์การแพทย์คลีนิค มหาวิทยาลัยมหิดล, วุฒิบัตรวิชาชีพ สาขากุมารเวชศาสตร์ แพทยสภา และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางสุมามาลย์ มีบุตร 3 คน

 งานการเมือง 
อดีตเป็นสมาชิกสภาองค์การบริหารส่วนจังหวัดแพร่ (พ.ศ. 2533-2542) และสมาชิกวุฒิสภา จังหวัดแพร่ พ.ศ. 2549 หลังจากนั้นได้เข้าร่วมงานกับพรรคพลังประชาชน โดยลงสมัครสมาชิกสภาผู้แทนราษฎรจังหวัดแพร่ และได้รับการเลือกตั้งเป็นครั้งแรก 

ในการอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2554 นายนิยมยกมือโหวตสวนมติพรรคเพื่อไทย คือ ยกมือไว้วางใจนายโสภณ ซารัมย์ รัฐมนตรีว่าการกระทรวงคมนาคม และงดออกเสียงให้นางพรทิวา นาคาศัย รัฐมนตรีว่าการกระทรวงพาณิชย์ จากพรรคภูมิใจไทย ทำให้เกิดเสียงวิพากษ์วิจารณ์ และการต่อต้านจากกลุ่มเสื้อแดงบางกลุ่ม"เสื้อแดงแพร่"บุกเพื่อไทยค้านส่ง"หมอนิยม" ลงสมัคร ส.ส.เขต 2 ในขณะที่นายนิยมได้แถลงในเวลาต่อมา ยืนยันว่ายังอยู่กับพรรคเพื่อไทย และไม่คิดย้ายพรรค“นิยม วิวรรธนดิฐกุล” ยืนยันอยู่เพื่อไทยไม่ย้ายไปสังกัดพรรคอื่น อย่างไรก็ตามในการเลือกตั้ง ปี พ.ศ. 2554 นายนิยมลงสมัครและได้รับเลือกในนามพรรคเพื่อไทย

ในปี พ.ศ. 2562 ย้ายมาสังกัดพรรคเศรษฐกิจใหม่ และได้รับเลือกเป็นรองหัวหน้าพรรค ชุดที่นำโดย มิ่งขวัญ แสงสุวรรณ์ และได้รับเลือกตั้งเป็น ส.ส.แบบบัญชีรายชื่อ พรรคเศรษฐกิจใหม่

ในปี พ.ศ. 2566 น.พ.นิยม ได้ย้ายไปสังกัดพรรคเพื่อไทยเปิดตัวแล้ว“หมออุ๋ย”นพ.นิยม วิวรรธนดิฐกุล  มาสังกัดพรรคเพื่อไทยทั้งตัวและหัวใจ

 สมาชิกสภาผู้แทนราษฎร 
นิยม วิวรรธนดิฐกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดแพร่ สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดแพร่ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเศรษฐกิจใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดแพร่ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
# สมโภช สายเทพ
สมโภช สายเทพ (เกิด 7 เมษายน พ.ศ. 2525) เป็นอดีตสมาชิกสภาผู้แทนราษฎรจังหวัดลำปาง เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อไทย

 ประวัติ 
สมโภช เกิดเมื่อวันที่ 7 เมษายน พ.ศ. 2525 เป็นบุตรของนายสมเอก นางยุวดี สายเทพ มีน้อง 1 คน ด้านครอบครัวสมรสกับนางสาวณัฐนันท์ สายเทพ มีบุตร 1 คน

สำเร็จการศึกษาสถาปัตยกรรมศาสตรบัณฑิต สาขาออกแบบอุตสาหกรรม จากมหาวิทยาลัยเทคโนโลยีราชมงคลล้านนา เชียงใหม่

 งานการเมือง 
สมโภชเป็นเพื่อนรุ่นน้องของธนาธร โล่ห์สุนทร หลังจากการยุบพรรคพลังประชาชนในปี พ.ศ. 2551 นายกิตติกร โล่ห์สุนทร ส.ส.ลำปาง และกรรมการบริหารพรรคพลังประชาชน เป็นหนึ่งในผู้ถูกตัดสิทธิ์ทางการเมือง นายสมโภชจึงลงสมัครรับเลือกตั้งแทนเป็นครั้งแรก และได้รับการเลือกตั้ง ต่อมาในการเลือกตั้งปี พ.ศ. 2554 นายสมโภชลงเลือกตั้งอีกครั้งและได้รับการเลือกในนามพรรคเพื่อไทยสมโภช สายเทพ / ขนิษฐา นิภาเกษม

หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหาในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)  แต่จากการสอบสวนพบว่าเขาไม่มีส่วนเกี่ยวข้องในการก่อเหตุดังกล่าว จึงได้ทำการลงบันทึกประจำวันไว้เป็นหลักฐาน และปล่อยตัวไปตร.เตรียมดำเนินคดี ‘อดีตส.ส.ลำพูน’คดีเผยแพร่จม.ต้านร่างรธน. ปล่อยตัวอดีต ส.ส.ลำปาง, รองนายกเล็กบ้านธิ

 สมาชิกสภาผู้แทนราษฎร 
สมโภช สายเทพ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งซ่อมสมาชิกสภาผู้แทนราษฎรจังหวัดลำปาง พ.ศ. 2552 จังหวัดลำปาง สังกัดพรรคเพื่อไทย (แทนนายกิตติกร โล่ห์สุนทร)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัดพรรคเพื่อไทย

 เครื่องราชอิสริยาภรณ์  
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๓๑, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๗๔, ๘ ธันวาคม ๒๕๕๓
# บูชิโด
บูชิโด (, หมายถึง "วิถีนักรบ") เป็นคำภาษาญี่ปุ่นใช้อธิบายจรรยาบรรณแบบญี่ปุ่นและวิถีชีวิตซามูไร ซึ่งมีส่วนคล้ายคลึงกับมโนทัศน์วีรคติของยุโรปอยู่บ้าง บูชิโดถือกำเนิดขึ้นจากประมวลศีลธรรมซามูไร และเน้นความมัธยัสถ์ ความภักดี ความชำนาญในศิลปะป้องกันตัว และรักษาไว้ซึ่งเกียรติกระทั่งตาย (honor unto death) บูชิโดเกิดจากลัทธิขงจื๊อใหม่ระหว่างช่วงสันติภาพแห่งรัฐบาลโชกุนโทกูงาวะ และตามตำราลัทธิขงจื๊อ บูชิโดยังได้รับอิทธิพลจากศาสนาชินโตและศาสนาพุทธ ซึ่งเปิดให้การดำรงอยู่ของซามูไรให้เติมด้วยปัญญาและความสงบเยือกเย็น บูชิโดพัฒนาขึ้นระหว่างคริสต์ศตวรรษที่ 9 ถึง 12 และเอกสารแปลหลายฉบับในช่วงคริสต์ศตวรรษที่ 12 ถึง 16 แสดงอิทธิพลของบูชิโดที่มีอย่างกว้างขวางทั่วญี่ปุ่นWilson, 1982 แม้นักวิชาการบางคนได้แสดงความเห็นว่า "คำว่า บูชิโด ด้วยตัวมันเองนั้นมีอยู่น้อยมากในวรรณกรรมก่อนสมัยใหม่""The Zen of Japanese Nationalism," by Robert H. Sharf, in Curators of the Buddha, edited by Donald Lopez, pg 111 

ภายใต้รัฐบาลโชกุนโทกูงาวะ แง่มุมของบูชิโดได้ถูกจัดให้เป็นระเบียบแบบแผนเป็นกฎหมายศักดินาญี่ปุ่น
# ดะนีดิน
ดะนีดิน  (มาวรี: Ōtepoti) เป็นเมืองใหญ่อันดับสองในเกาะใต้ของนิวซีแลนด์ และเมืองหลักในภาคโอทาโก (Otago Region) ยังถือว่าเป็นหนึ่งในสี่เมืองหลักของประเทศนิวซีแลนด์ในด้านประวัติศาสตร์, วัฒนธรรม และเหตุผลทางภูมิศาสตร์The description of Auckland, Wellington, Christchurch, and Dunedin as the four main centres neatly divides the country geographically into northern and southern halves of each of the two main islands. These centres are thus described in a wide range of fields, from encyclopedias of New Zealand to scientific research institutes, the tourism industry to nationwide organisations  and government departments, and from the entertainment industry to newspaper reports.
# จรัสฤทธิ์ จันทรสุรินทร์
จรัสฤทธิ์ จันทรสุรินทร์ (เกิด 16 เมษายน พ.ศ. 2510) อดีตสมาชิกสภาผู้แทนราษฎรจังหวัดลำปาง 3 สมัย

 ประวัติ 
จรัสฤทธิ์ จันทรสุรินทร์ เกิดเมื่อวันที่ 16 เมษายน พ.ศ. 2510 เป็นบุตรของนายพินิจ จันทรสุรินทร์ อดีตรัฐมนตรีว่าการกระทรวงเกษตรและสหกรณ์ และนางจุไรรัตน์ มีพี่น้อง 3 คน หนึ่งในนั้นคือนายอิทธิรัตน์ จันทรสุรินทร์ อดีต ส.ส.ลำปาง เขต 4 พรรคเพื่อไทย

สำเร็จการศึกษา ศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสกับนางสุปรียา มีบุตร 2 คน

 งานการเมือง 
อดีตเป็นส.จ. และรองนายกองค์การบริหารส่วนจังหวัดลำปาง มาตั้งแต่ปี พ.ศ. 2543 กระทั่งปี พ.ศ. 2550 นายพินิจ จันทรสุรินทร์ บิดา ถูกตัดสิทธิ์ทางการเมืองพร้อมกับบ้านเลขที่ 111 นายจรัสฤทธิ์จึงลงสมัครรับเลือกตั้งแทนบิดาจรัสฤทธิ์ จันทรสุรินทร์ ส.ส.ลำปาง พรรคเพื่อไทย และได้รับการเลือกตั้งเป็นครั้งแรกในนามพรรคพลังประชาชน และปี พ.ศ. 2554 ในนามพรรคเพื่อไทย

 สมาชิกสภาผู้แทนราษฎร 
จรัสฤทธิ์ จันทรสุรินทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลำปาง สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัด พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำปาง สังกัด พรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔